O Tribunal Constitucional desestimou o recurso que o Partido Popular reafirmando a condición elixible como candidato de En Marea por Ourense de David Rodríguez. Esta é a segunda vez que a Lei se pronuncia sobre a reclamación do Partido Popular. O TC non quixo nin estudar o recurso do PP e desestimou admitilo a trámite.

A negativa do TC a considerar a petición do PP converte esa reclamación nunha manobra electoral para desbancar a un candidato por medo a enfrontarse a el. O Partido Popular de Baltar decidiu presentar a reclamación sobre o carácter elixible de David Rodríguez para deitar dúbidas sobre a súa candidatura alegando cuestións formais que foron desestimadas xa a semana pasada. O PP decidiu presentar un recurso de amparo no TC que contestou desestimando tal recurso, confirmando que a candidatura de En Marea para Ourense cumpriu e cumpre todos os requisitos para as eleccións

A Lei desestima, por segunda vez, unha manobra política por parte do Partido Popular que revela o medo que na formación política de Baltar levanta a candidatura de En Marea e a súa decidida intención de acabar con prácticas políticas que queren xogar na política lonxe das urnas.

Descargar (PDF, 43KB)